google/wiki40b huggingface dataset:
Drømte mig en drøm i nat

«Drømte mig en drøm i nat» skal visst nok være den eldste skånske folkesang som man kjenner notene til :
«Drømde mik en drøm i nat, um silki ok ærlik pæl»
Den er fra ca. år 1300 og er nedskrevet helt på slutten av runemanuskriptet Codex Runicus som gjengir Skånske lov. Betydningen av ordene «ærlik pæl» har vært omdiskutert, men den enkleste forklaringen er vel at det betyr en slags pelsjakke.
Tonene ble i en årrekke brukt som pausesignal i Danmarks Radio.
Emar

Emar (dagens Tell Meskene) var en amorittisk oldstidsby i nordøstlige Syria ved elven Eufrat i det området hvor elven bøyde seg i bue, men som i dag ligger ved kysten av den kunstig skapte innsjøen Asadsjøen. Stedet i dag heter Tell Meskene i den syriske guvernementet Aleppo.
Ved siden av andre oldtidsbyer som Ugarit, Mari og Ebla, er Emar blant de viktigste arkeologiske stedene i Syria. På stedet har man funnet en rekke kileskrifter, de fleste på akkadisk. I disse tekstene, datert fra 1300-tallet f.Kr. og fram til Emars undergang i 1187 f.Kr., foruten også informasjon fra flere utgravninger siden 1970-tallet, har Emar framstått som et betydningsfullt handelssenter i bronsealderen. Emar hadde en framtredende posisjon mellom maktsentra i øvre Mesopotamia, Anatolia og Syria. I motsetningen til andre byer er de teksttavlene som er avdekket i Emar ikke fra myndighetene eller de kongelige, men nedtegner private transaksjoner, lovtekster, forhandlinger om fast eiendom, ekteskap, testamenter, formelle adopsjoner og lignende. I huset til en prest ble det avdekket et bibliotek med litterære og leksikalske tekster i den mesopotamiske tradisjonen, foruten også rituelle tekster for den lokale religionskulten.
Rand skole

Gamle Rand skole

Gamle Rand skole (Gamle Rand skule) er en mindre tre bygning beliggende rundt 150 meter øst for den nye skolen. Skolebygget er etter nedleggelsen tatt i privat eie og nyttes som feiebolig.
NM i ultraløp 2011

NM i ultraløp 2011 var en del av NM i friidrett 2011, og bla arrangert som en del av Romerike 6-timers, 20. august 2011. Dette var det fjerde NM i ultraløp som ble arrangert.
Nyaung Shwe

Nyaung Shwe (burmesisk: ညောင်ရွှေမြို့) er en by i Myanmar som ligger i Shan staten ca 15 km syd for Shwe-nyaung ved en kanal nord for Inlesjøen. Den hadde i 1994 omtrent 1300 innbyggere.
Et buddhistisk kloster Shwe-yan-pyay ble bygget her i slutten av det 19. århundre.
Japans herrelandslag i fotball

Historie

Japan arrangerte VM sammen med Sør-Korea i 2002 der de kom til andre runde.
Sverre Leiro

Utdannelse og erfaring

Leiro gikk først på landbruksfolkehøyskole på Mysen og hadde en kort utvekslingsperiode på en gård i Canada. Han studerte deretter økonomi i Oslo.
Leiro var i 1994 konsernsjef og arbeidende styreformann i Hakon Gruppen i 1994. Han var administrerende direktør i Orkla i perioden 1991–1994, administrerende direktør i Nora Foods og konserndirektør i Nora Industrier i perioden 1987–1991.

Privatliv

Sverre Leiro er sønn av Senterparti-politikeren Lars Leiro. Sverre Leiro er bosatt i Sarpsborg.
Ananias

Ananias (eller Hananias) og hans kone Safira levde i Damaskus og var ifølge Apostlenes gjerninger en del av den tidlige kristne kirke. Han regnes som en av de sytti disipler.

Tradisjon

Dorotheus betegner Hananias som biskop av Damaskus. Han skal så ha misjonert i Eleutheropolis. Her ble han arrestert av guvernør Lucian. Han nektet å frembære ofre for de hedenske guder og ble deretter tortrurert og så steinet ihjel outenfor byen. Hans bein ble senere bragt til Konstantinopel.
I det angivelige Ananias' hus i Damaskus er det nå innredet kirkerom. Den ligger seks meter under gateplan, og går for å være en av kristenhetens eldste sakralbygg.
Ananias' minnedag feires den 25. januar, samme dag som apostelen Paulus' omvendelse.
Ryger

Ryger var navnet på en folkegruppe eller stamme i folkevandringstiden og vikingtiden i Norge. Rygene var folket i det sørlige Vestlandet, omtrent tilsvarende dagens Rogaland. Det er rygene som er opphavet til landskapsnavnet Rogaland. Rygene nevnes så langt tilbake som på 500-tallet, hos den gotiske historieskriveren Jordanes. Rygene er også omtalt i Snorres kongesagaer. I Harald Hårfagres saga forteller Snorre om Slaget i Hafrsfjord, der Harald Hårfagre skal ha kjempet mot blant annet horder, ryger, egder og teler. I Olav den helliges saga nevnes rygene som en av gruppene som kjempet mot Olav den hellige under slaget på Stiklestad.
I 2017 startet byggingen av et nytt bryggeri i Kverneland på Jæren, bryggeriet har latt seg inspirere av Rygerne og valgt det kortere navnet RYGR Brygghus.
Båtene til rederiet Rødne, har navn på båtene der alle starter med Ryger.
Netthinnetåken

Netthinnetåken eller Retinatåken (katalogisert IC 4406) er en planetarisk tåke som ligger rundt 1900 lysår unna jorden i stjernebildet Ulven. Som mange planetariske tåker framviser Netthinnetåka en symmetrisk form. Fra jorden ser man Netthinnetåken fra siden og den virker å være flat, men tåken har egentlig form som en smultring.
I tåken finnes det mørke tråder av kjølig, nøytral gass. Disse sender ikke ut stråling selv i form av synlig lys, men kan sees i silhuett fordi de er 1 000 ganger tettere i enn gassen i resten av tåken. Trådene har en bredde på 160 AU, eller 160 ganger avstanden mellom solen og jorden. Det er ukjent om de etter hvert vil gå i oppløsning eller om de vil overleve stjernedøden.
EM i fotball for kvinner 1997 kvalifisering klasse B

Kvalifiseringen til klasse A ble arrangert mellom 12. september 1995 og 28. september 1996. Vinneren av gruppespillet gikk videre til kvalifiseringsspill mot en av de fire dårligste lagene i klasse A.
Viktor Kotsjubej

Liv og virke

Kotsjubej stammet fra en kosakkisk adelsfamilie. Han var i diplomatisk tjeneste i de russiske legasjonene i London og Paris og senere likeså i Det osmanske rike. I 1798 ble han utnevnt til styret av utenrikskollegiet og ble utnevnt til greve året etter, men så sendte tsar Paul I ham i eksil. 
Etter at tsar Alexander reformerte regjeringen var han utenriksminister i perioden 1801–1802 og innenriksminister i periodene 1802–1807 og 1819–1825.
I 1834 ble han utnevnt til det russiske rikes kansler, men døde kort tid etter.
Slaget ved the Thousand Islands

Slaget ved the Thousand Islands ble utkjempet 16. til 24. august 1760 i øvre St. Lawrence-elven, ved siden av Thousand Islands i det som i dag er grensen mellom Canada og USA. Dette ble et av de siste slagene mellom britiske og franske styrker i syvårskrigen, eller den franske og indianske krigen som den blir kalt i USA.
Slaget fant sted ved Fort Lévis (om lag 1,5 km nedenfor dagens Ogdensburg–Prescott International Bridge), Point også Baril (dagens Maitland i Ontario) og farvannet og øyene omkring. Den lille franske garnisonen i Fort Lévis holdt den langt større britiske arméen i sjakk i over en uke, og klarte å senke to britiske krigsskip og ødelegge et tredje. Motstanden deres forsinket framrykkingen til britene mot Montréal fra vest.
Michał Kleofas Ogiński

Musikk

Ogiński var godt kjent som musiker og komponist, han var glad i italiensk og fransk opera, og spilte fiolin, klavikord og balalaika.
Han begynte å komponere marsjer og militærmusikk i 1790-årene og ble populær blant opprørerne i 1794. Dessuten komponerte han flere pianostykker, poloneser, masurkaer, romanser, valser, og operaen Zelis et Valcour ou Bonaparte au Caire.
Hans Mémoires sur la Pologne et les Polonais depuis 1788–1815 inneholder interessante opplysninger om tiden fra 1794 til 1798.
En av Ogińskis kjente komposisjoner er polonesen Pożegnanie Ojczyzny («Avskjed med fedrelandet»).
Han ble gravlagt på Powązki-kirkegården i Warszawa.
Rapsode

Rapsode (gresk: ῥαψῳδός, rhapsōdos; rhaptein = «sy, tilvirke», oide = «sang, dikt»; se ode, egentlige betydning: «en som syr sammen dikt») betegner i oldtidens Hellas en omreisende underholder eller skald som framførte, deklamerte og tilrettela framføring av episke diktverk, særlig Homers Iliaden og Odysseen, men også visdoms- og katalogpoesi til Hesiod og annet.

Guddommelig innflytelse

I Platons dialog Ion hvor rapsoden Ion og Sokrates snakker sammen om diktningens og opplesningskunstens vesen ble ordet etablert i estetikken. Det framgår av samtalen at Ion ikke regnes som en profesjonell fagmann da han «vet ikke hva han gjør», men utøver sin virksomhet under guddommelig innflytelse. Rapsoder er avbildet ofte i gresk kunst hvor de bærer sitt kjennetegn, kappe og stokk. Dette utstyret er også karakteristisk for reisende, noe som indikerer at rapsoder var omvandrende reisende som forflyttet seg fra by til by for å tilby sine tjenester. De forsørget seg med å kunne fortelle svært lange fortellinger. De hadde en rekke knep for å minnes tekstene, og det antas at både Iliaden og Odysseen ble formidlet muntlig i denne formen før de ble skrevet ned i fast form. Det var således mulig, via erfaring og dyktighet i å improvisere, å endre innholdet i eposet i henhold til den foretrukne smaken til det særskilte stedets publikum. Imidlertid forble det ytre rammeverket til eposet bortimot uendret i hver framføring, og sikret således den prosjekterte framføringen av det underliggende hovedtemaet om moral eller ære.

Etymologi og bruk

Framføringen av episk poesi ble i Hellas kalt for rhapsodia (ῥαψῳδία), og dens framfører for rhapsodos. Ordet er ikke avdekket i tidlige epos, som isteden benyttet begrepet aoidos (ἀοιδός «sanger») for framførere av alle sjangrer, inkludert epos. Det er ukjent om Hesiod og poetene av Iliaden og Odysseen ville ha gjenkjent og akseptert navnet rapsode. Det er blitt argumentert av Walter Burkert, og støttet av noen forskere, at rhapsodos var per definisjon en som framførte en fastlagt og nedskrevet tekst. For senere rapsoder er dette synet rimelig, men for tidlige er det radikalt og ikke akseptert av alle.
Ordet rhapsodos var i bruk så tidlig som Pindar (522–443 f.Kr.), som antydet to ulike forklaringer for det, «sanger av sydde vers» og «sanger med stokk». Av disse er det første etymologisk korrekt; den andre var antydet av fakta, for hvor det er tidlig bevis for at sangeren var vant til å holde en stokk (ῥάβδος, rhabdos) i den ene hånden, kanskje, som et septer i en homersk forsamling som et symbol på retten til å høre eller for å «framheve rytmen eller gi storhet til sine fakter». Den etymologiske meningen er interessant ettersom den er en nøyaktig metafor for hva muntlige fortellende poeter gjør: de syr sammen formler, linjer og standardiserte beskrivelser av scener i løpet av framføringen. Det er indikasjoner hos Pindar og hos andre forfattere at muntlige epos var fortsatt en levende og populær tradisjon tidlig på 400-tallet f.Kr.; alle senere bevis er imidlertid at rapsoder arbeidet fra skriftlige tekster, og i en del tilfeller var påtvunget av loven for å gjøre så.
Martin Agricola

Liv og virke

Acricola var sønn av en rik bonde. Etter 1510 reiste han i de østlige delene av Tyskland, han var sannsynligvis blant annet i Frankfurt an der Oder og Leipzig. På denne tiden lærte han seg som autodidakt grunnlaget for sin musikalske kunnskap.
I 1519 slo Agricola seg ned i Magdeburg som musikklærer. Reformasjonen ble kort etter gjennomført i byen, og Agricola sluttet seg til. Med innføringen av den nye bekjennelsen ble byens ulike musikkskoler slått sammen til én, og Agricola ble i 1525 ansatt som skolens kantor. Ved siden av lærergjerningen bestrebet Agricola seg framfor alt på å gi den nye protestantiske bevegelsen en egen kirkemusikk. I 1528 publiserte han Ein kurz deudsche Musica, en populær innføring i musikkundervisning, og i 1529 en viktig avhandling om tidens musikkinstrumenter: Musica instrumentalis deudsch.
Agricola ga verdifulle bidrag til utviklingen av musikknotasjon, for eksempel skalaen, notenøklene og taktslag.
Agricola var den første som tonesatte Martin Luthers koral Ein feste Burg med fire stemmer.
Magdeburg by har kalt opp gaten Martin-Agricola-Straße etter ham.
Catharisa cerina

Utseende

En middelsstor, sitrongul påfuglspinner, vingene har smalt røde kanter. På bakvingen er det en svart øyeflekk med lys kjerne.

Levevis

Den lever i skog.

Utbredelse

Arten er beskrevet fra Paraguay.
Mario Lemieux

Hockey Hall of Fame

Mario Lemieux er en av bare 9 spillere som har sluppet å vente de obligatoriske 3 årene før en kan bli tatt opp i Hall of Fame. Han er også en av bare 3 spillere som har spilt i NHL etter at de ble innvalgt i Hockey Hall of Fame. De to andre er Gordie Howe og Guy Lafleur
Reidar Goa

Karriere

Som 15-åring debuterte han på A-laget til Randaberg og spilte 180 kamper.
Goa debuterte på G19-landslaget som 17-åring mot Danmark og spilte blant annet sammen med Roald «Kniksen» Jensen, Nils Arne Eggen, Arild Gulden og Bjørn Odmar Andersen. Goa ble kjent for sitt solide spill og gode pasninger fra sin posisjon som forsvarspiller.
Han spilte i Viking fra 1966 til 1977 og spilte totalt 404 A-lagskamper (inkludert treningskamper) og scoret seks mål. Goa er på niendeplass på listen over Viking-spillere med flest kamper.
I serien spilte Goa til sammen 195 kamper (ingen mål) for Viking i øverste divisjon, og var med på å vinne seriegull fire sesonger på rad mellom 1972 og 1975. Han spilte også fire kamper på A-landslaget mellom 1970 og 1975.
Goa ble tildelt fortjenstmedalje i 1976 og ble æresmedlem i Viking i 2000. Han jobbet også som banekoordinator på Viking stadion og var banemester for Viking fra 1985 til 2010.
Den evige Eva

Handling

Den unge kvinnen, Rebekka Berge, blir «godt» gift uten å ha funnet den rette. I ekteskapet med eiendomsmegler Berge får hun et barn. Hennes krav til renhet og storhet blir så støtt at hun går fra mann og barn. I mellomtiden har Rebecca også møtt og forelsket seg inderlig i billedhuggeren Bredo Barre. På en fest treffer hun forfatteren Sigurd Winge. Rebecca blir trukket til ham med en kraft som er sterkere enn viljen. Sammen oppnår Rebecca og Sigurd virkelig det eventyr som ekte lykke byr, men Winge ødelegger den med sine mistanker og sjalusi. Nå tror Rebecca ikke lenger at den verden hun har søkt eksisterer. Hun fletter et kors av en avklippet lokk. Med denne siste hilsenen og et brev går hun fra Winge.
Holochelus

Utseende

Middelsstore, blanke, gjerne rødbrune oldenborrer.

Utbredelse

Slekten er utbredt i Palearktis. I Europa forekommer slekten i den østlige og sørøstlige delen, vest til Italia.
Wang Weimin

Wang Weimin var katolsk biskop av bispedømmet Jilin i provinsen Jilin i Folkerepublikken Kina.
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 31. mai 1959 i Jilin med erkebiskop Ignatius Pi Shushi som hovedkonsekrator.
Kamina Johnson Smith

Liv og virke

Johnson Smith er datter av politikeren og diplomaten Anthony Johnson.
Hun har bachelorgrad i fransk og internasjonal politikk ved University of the West Indies Mona Campus på Jamaica (1990–1994), bachelorgrad i juss ved University of the West Indies Cave Hill Campus på Barbados (1995–1997), Legal Education Certificate fra Norman Manley Law School på Jamaica (1997–1999) og mastergrad i juss ved London School of Economics and Political Science (LSE) i Storbritannia (2005–2006).
I sitt yrkesaktive liv har Johnson Smith arbeidet som advokat og for telekommunikasjonsselskapet LIME. I 2014 etablerte hun advokatfirmaet  K. Johnson Smith & Co.
Johnson Smith ble utnevnt til senator i desember 2009. Fra januar 2012 var hun opposisjonssenator og innpisker. Den 7. mars 2016 ble hun minister for utenrikssaker og utenlandshandel. Det var første gang en kvinne ble utnevnt til denne regjeringsposten.
Susumu Uemura

Karriere

Susumu Uemura startet sin profesjonelle karriere i Gamba Osaka.
Tsimljansk-demningen

Tsimljansk-demningen er en demning med et vannkraftverk i elva Don i det sørlige Russland. Installert effekt er 160 MW. 
Utbyggingen startet i 149 og anlegget stod ferdig i 1955.
Uhuru Kenyatta

Bakgrunn

Kenyatta er sønn av Kenyas første president, Jomo Kenyatta. Han studerte statsvitenskap og samfunnsøkonomi ved Amherst College i USA.
Etter å ha vendt tilbake til hjemlandet arbeidet han som forretningsmann. Han eier store landområder og er regnet som en av Afrikas rikeste av magasinet Forbes. Familien eier meieriet Brookside Dairies, har eierinteresser i banksektoren og i fjernsynsstasjonen K24.

Politisk virke

I 1997 forsøkte han seg i rikspolitikken, men klarte ikke å bli innvalgt i parlamentet. Han ble i 1999 utnevnt til sjef for Kenya Tourism Board av president Daniel arap Moi og ble i 2001 kommunalminister. I 2002 stilte han til presidentvalg for partiet Kenyas afrikanske nasjonale union (KANU), men tapte for Mwai Kibaki. Han var deretter opposisjonsleder og vant partilederskapet i KANU i 2005. Kenyatta støttet Kibaki ved presidentvalget i 2007 og ble året etter igjen kommunalminister, for så å bli visestatsminister og handelsminister.
Den internasjonale straffedomstolen i Haag tiltalte i 2012 Kenyatta for forbrytelser mot menneskeheten i forbindelse med hans rolle i volden etter presidentvalget i 2007. I desember 2014 ble tiltalen frafalt.
Ved presidentvalget i 2013 stilte Kenyatta mot sittende statsminister Raila Odinga. Han representerte partiet The National Alliance, en del av Jubilee Alliance, som støttet hans kandidatur. Kenyatta fikk 50,07 % av stemmene og ble erklært som vinner av valget. Etter at Odinga klaget på gjennomføringen av valget, bekreftet Kenyas høyesterett 30. mars 2013 valgresultatet med Kenyatta som vinner.
Miriam Neegaard

Bakgrunn

Neegaard har vokst opp i Oslo. Hun gikk på Berg videregående skole og tok utdannelsen sin ved Universitetet i Oslo og University of California, Berkeley. Hun var en av de frivillige bak aktiviteten «Når mennesker blir handelsvare» som ble tildelt Torstein Dales minnepris i 2014.
El Dia De Los Puercos

El Dia De Los Puercos er et musikkalbum med Darkside of the Force, utgitt i 2006.
Jordsirisser

Utseende

Jordsirisser lever i jorden og har kraftige gravebein og kan minne om små muldvarper, frambeina er tilpasset graving og forkroppen er noe større enn hos sirisser.  
Kroppen er kraftig, med en avlang sylindrisk fasong.  Kroppen er mellom 20 og 45 millimeter, og er brunlig eller brun-grå. Framvingene er tykke, læraktige, og er lite utviklet og rekker bare til midt på bakkroppen. Antennene er trådformet og rekker knapt til midten av kroppen.
Bakbeina er både større og kraftigere enn de andre beina, og brukes til å skyve ut av tunnelen den graver. De andre beina er korte og kraftige. Særlig lårene er kraftige. Leggene har pigger eller torner. Frambeina er særlig utviklet til å grave med. 
Nymfene er normalt ganske  like de voksne, men mindre.

Levevis

Jordsirisser lever av planterøtter. Noen er rovdyr som også spiser andre mindre dyr.  De finnes i fuktig sandholdig jord, gjerne i nærheten av vassdrag. De graver tunneler som kan være opptil 20 centimeter dype. De løper ganske hurtig, men hopper ikke som gresshoppene.  
Hanner kan frambringe lyd eller sang ved å gni fremvingene mot hverandre. Enkelte arter er i stand til å grave tunnelene slik at lyden blir forsterket, på en noe lignende måte som lyden av en vibrerende gitarstreng forsterkes i resonanskassen til en gitar. Sangen fra disse kan under gunstige forhold høres på lang avstand. 
Parringen skjer på bakken, i vegetasjonen. Hunnen har en kort men kraftig eggleggningsbrodd og legger eggene i noen kammer i jorden. Nymfene lever i jorden i ganger de graver.  
Jordsirisser har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Utviklingstiden fra egg, via nymfestadiene til det voksne stadiet kan være noen uker under gunstige forhold.  Temperatur og antall hudskift er avgjørende. Noen arter kan ha opptil 10 hudskifter.

Utbredelse

I verden er det kjent omtrent 60 arter. De fleste artene finnes i tropiske områder. De er utbredt i nesten hele verden, men mangler på de mer kjølige stedene. 
Gryllotapa gryllotapa er en art som kan gjøre endel skade på plener og nyttevekster i jordbruket.  Kan finnes i Norge og er da alltid innført til landet. Den finnes nord i Europa. Naturlig utbredelse går nord til Danmark og Sør-Sverige. Den er fredet i Storbritannia.
John W. Snyder

Biografi

Snyder studerte ved Vanderbilt University i ett år før han vervet seg for United States Army for å delta i første verdenskrig. Etter krigen skaffet han seg erfaring innen bankdrift og bankvirksomhet samtidig som han fikk flere offentlige verv som blant andre Office of the Comptroller of the Currency, Federal Loan Administrator og Director of War Mobilization and Reconversion. I det siste vervet spilte han en viktig rolle i overgangen fra krigsøkonomi til fredsøkonomi.
Han var en nær venn av president Truman, som han hadde tjenestegjort sammen med i første verdenskrig, og ble utnevnt til finansminister i 1946. Hans rolle som finansminister var å etablere en stabil etterkrigsøkonomi, og hovedpoengene i hans program var å ivareta tilliten til regjeringen, redusere føderale utgifter, samt å oppmuntre til sparing gjennom statsobligasjoner.
John Wesley Snyder gikk av fra regjeringen på slutten av Trumans andre periode og døde den 8. oktober 1985 i en alder av 90 år.
AFC Wimbledon

Historie

Klubben ble opprettet i 2002 som en protest mot at man flyttet klubben Wimbledon FC (som senere skiftet navn til Milton Keynes Dons FC) fra bydelen Wimbledon til Milton Keynes til tross for sterke protester fra klubbens supportere. Klubben og fansen ser på AFC Wimbledon som en naturlig fortsettelse på Wimbledon FC, og at Milton Keynes Dons FC verken representerer folket eller klubbens minne.
Klubben spilte sine to første sesonger i toppdivisjonen i Seagrave Haulage Combined Counties League, en liga bestående av lag rundt London. I den andre sesongen tapte de ingen kamper (vant 42, 4 uavgjort), og rykket opp til Isthmian League First Division foran 2004/05-sesongen. Denne vant de også, med 29 seire, 10 uavgjort og 3 tap, og de rykket opp Isthmian League Premier Division. Her ble det en fjerdeplass og akkurat ikke opprykk. Laget har rekorden i England for flest kamper uten tap. De spilte 78 kamper, over tre sesonger og to ligaer, uten å tape. I sesongen 2006/07 lå de relativt godt an, men fikk −15 poeng for bruk av en ikke-godkjent spiller. Dette ble senere omgjort til −3 poeng, noe som holdt til en plass i play-off. I play-off tapte de imidlertid, og måtte fortsette i Isthimian League Premier Division. 
I sesongen 2007/08 endte AFC Wimbledon på en tredjeplass, noe som holdt til play-off igjen. Denne gangen vant de play-off og rykket opp til Conference South. Denne divisjonen ble vunnet første året, og dermed bar det videre til Conference National, nivå 5 på den engelske fotballpyramiden. Første sesong på dette nivået manglet det noen få poeng til playoff-plass. Sesongen 2010/11 endte med opprykk til Football League Two. 
Sesongen 2015/16 endte med 7.-plass i Fotball League Two, og playoff-plass. Etter seier mot Plymouth Argyle i playoff-finalen rykket de opp til Fotball League One. 
Sponsoren er Sports Interactive, skaperne av spillet Championship Manager, som nå lager Football Manager.

Navnet

Når de skulle gi klubben navn, ville grunnleggerne komme så nære «Wimbledon FC» som mulig. Førstevalget deres, «FC Wimbledon», ble avvist av London F.A. «AFC Wimbledon» ble godkjent, da AFC er vanlig i klubbnavn og står gjerne for «Association Football Club». Marc Jones, en av grunnleggerne, påstår på sin side at det ikke står for noen ting. Noen har dog foreslått «A Fan's Club».

Norsedons

Den norske forgreningen av supportere til AFC Wimbledon går under navnet Norsedons. Dette var faktisk den første offisielle supporterklubben noensinne til AFC Wimbledon, et eget charter signert av ledelsen i AFC Wimbledon bekrefter dette. De første årene var Norsedons initiativtager til fotballkampen "Battle of the Sword" mellom den norske supporterforgreningen og et lag av engelske supportere. Dette sverdet er i dag utstilt på Kingsmeadow i premieskapet til AFC Wimbledon.